जेल प्रशासन की चूक से अंदर जाता है मोबाइल : आईजी
जेलप्रशासन की चूक और लापरवाही के कारण जेल में बंद पेशेवर अपराधियों तक मोबाइल फोन और अन्य सामान पहुंचता है। वर्षों से कई कर्मचारी और जवान एक ही जेल में तैनात हैं। इसका नतीजा है कि जेल में अवैध सामान सप्लाई होते हैं। इस पर रोक लगाने के लिए विभागीय स्तर पर तैयारी शुरू कर दी गई है। यह बातें मंगलवार को जेल आईजी सुमन गुप्ता ने घाघीडीह सेंट्रल जेल का निरीक्षण करने के बाद पत्रकारों से कहीं।
उन्होंने कहा कि जेल के अंदर मोबाइल और अन्य आपत्तिजनक वस्तुओं पर रोक लगाने के लिए कई योजनाएं बनाई गई हैं। इसमें लगातार छापामारी करने की भी रणनीति शामिल है। जिस जेल में मोबाइल फोन बरामद होगा, वहां अधिकारी और कर्मचारियों पर सख्त कार्रवाई की जाएगी। जेल आईजी सुमन गुप्ता सुबह लगभग नौ बजे जेल परिसर पहुंचीं। उन्होंनें डेढ़ घंटे तक जेल का निरीक्षण किया और कैदियों से बातचीत की। उनकी समस्याएं भी सुनीं। इसके बाद उन्होंने जेल के अंदर और बाहर की सुरक्षा व्यवस्था का जायजा लिया। आईजी ने कई दिशा-निर्देश दिए। इस दौरान जेल अधीक्षक औलिस ग्रेस कुल्लू, जेलर नसीम मौजूद थे।
मुलाकाती सिस्टम को प्रज्ञा केन्द्र से जोड़ा जाएगा
घाघीडीहजेल में मुलाकाती सिस्टम को प्रज्ञा केन्द्र से जोड़ने की तैयारी की जा रही है। इससे कैदी और उनसे मिलने आने वाले रिश्तेदारों को कोई परेशानी नहीं होगी। इस सिस्टम के शुरू होने से कैदी से मिलने आने वाले मुलाकातियों का पुख्ता रिकॉर्ड रहेगा। मानवाधिकारके तहत कैदियों को दें सुविधा : जेलआईजी सुमन गुप्ता ने घाघीडीह जेल प्रशासन को निर्देश दिया है कि मानवाधिकार नियम के तहत कैदियों को मुलभूत सुविधा उपलब्ध कराया जाए।
थ्रीजी जैमर लगाने की तैयारी
घाघीडीहजेल की सुरक्षा को देखते हुए बहुत जल्द थ्री जी जैमर लगाई जाएगी। इसके लिए उपकरण लगाने और उसकी प्रक्रिया को समझने की कोशिश की जा रही है। इसके अलावा बायोमैट्रिक्स के जरिए कैदियों काे जोड़ा जाएगा, जिससे उनका पूरा इतिहास जेल प्रशासन के पास रिकॉर्ड हो जाएगा। कर्मचारियोंकी कमी : जेलआईजी सुमन गुप्ता ने कहा कि सेंट्रल जेल के अनुसार, कर्मचारियों की काफी कमी है। इसको लेकर जल्द ही कर्मचारियों की नियुक्ति की जाएगी। कर्मचारियों की कमी से जेल की सुरक्षा व्यवस्था पर भी असर पड़ता है।
घाघीडीह जेल का निरीक्षण करतीं जेल आईजी सुमन गुप्ता अन्य।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva